Hyun Jung-hwa

| Hyun Jung-hwa> 현정화 |
| --- | --- |
 Hyun kuvassa vasemmalla paraguaylaisessa postimerkissä vuodelta 1989
Henkilötiedot
Syntynyt: 6. lokakuuta 1969 (ikä 55) Busan, Etelä-Korea
Kansalaisuus:   Etelä-Korea
Uran tiedot
Pituus:  166 cm
Paino:  52 kg
Laji:  Pöytätennis
  [ Muokkaa Wikidatassa ]   
| Mitalit> Maa:   Etelä-Korea.Naisten pöytätennis. Olympialaiset  | Mitalit> Maa:   Etelä-Korea.Naisten pöytätennis. Olympialaiset  | Mitalit> Maa:   Etelä-Korea.Naisten pöytätennis. Olympialaiset  | Maa:   Etelä-Korea> Naisten pöytätennis. |
| --- | --- | --- | --- |
|  Kultaa | Soul 1988 | Nelinpeli |  |
|  Pronssia | Barcelona 1992 | Kaksinpeli |  |
|  Pronssia | Barcelona 1992 | Nelinpeli |  |
| MM-kilpailut  | MM-kilpailut  | MM-kilpailut  |  |
|  Kultaa | Delhi 1987 | Nelinpeli |  |
|  Kultaa | Dortmund 1989 | Sekanelinpeli |  |
|  Kultaa | Göteborg 1993 | Kaksinpeli |  |
|  Hopeaa | Delhi 1987 | Joukkue |  |
|  Hopeaa | Dortmund 1989 | Joukkue |  |
|  Hopeaa | Göteborg 1993 | Sekanelinpeli |  |
|  Pronssia | Dortmund 1989 | Kaksinpeli |  |
|  Pronssia | Göteborg 1993 | Joukkue |  |
| AM-kilpailut  | AM-kilpailut  | AM-kilpailut  |  |
|  Kultaa | Niigata 1988 | Nelinpeli |  |
|  Kultaa | Niigata 1988 | Sekanelinpeli |  |
|  Kultaa | Niigata 1988 | Joukkue |  |
|  Kultaa | Kuala Lumpur 1990 | Sekanelinpeli |  |
|  Kultaa | Kuala Lumpur 1990 | Joukkue |  |
|  Hopeaa | Shenzhen 1986 | Sekanelinpeli |  |
|  Pronssia | Niigata 1988 | Kaksinpeli |  |
|  Pronssia | Kuala Lumpur 1990 | Nelinpeli |  |
| Aasian kisat  | Aasian kisat  | Aasian kisat  |  |
|  Kultaa | Soul 1986 | Joukkue |  |
|  Kultaa | Peking 1990 | Nelinpeli |  |
|  Hopeaa | Peking 1990 | Nelinpeli |  |
|  Hopeaa | Peking 1990 | Joukkue |  |
|  Pronssia | Soul 1986 | Nelinpeli |  |
|  Pronssia | Soul 1986 | Sekanelinpeli |  |
Maa:  Yhdistynyt Korea
| MM-kilpailut  | MM-kilpailut  | MM-kilpailut  |  |
|  Kultaa | Chiba 1991 | Joukkue |  |
Hyun Jung-hwa (kor. 현정화, s. 6. lokakuuta 1969 Busan) on eteläkorealainen entinen pöytätennispelaaja, olympiavoittaja ja maailmanmestari.
Hyun kilpaili urallaan kaksissa olympialaisissa. Ensimmäisen kerran hän oli mukana Soulin olympialaisissa 1988, jolloin hän kilpaili sekä kaksin- että nelinpelissä. Kaksinpelissä Hyun voitti kaikki viisi alkulohkon otteluaan, mutta hävisi pudotuspelien ensimmäisellä kierroksella neuvostoliittolaiselle Valentina Popovalle 3–0. Nelinpeliin hän osallistui parinsa Yang Young-jan kanssa. He voittivat alkulohkonsa kaikki seitsemän ottelua häviten yhteensä vain yhden erän. Puolivälierissä he voittivat alankomaalaisen parin 2–0. Välierissä Hyun ja Yang kohtasivat japanilaiset Kiyomi Ishidan ja Mika Hoshinon, jotka eteläkorealaiset voittivat 2–0. Loppuottelussa eteläkorealaispari kohtasi kiinalaisparin Chen Jing–Jiao Zhimin, jotka he voittivat erin 2–1. Neljä vuotta myöhemmin Barcelonan olympialaisissa Hyun kilpaili jälleen kaksin- ja nelinpelissä. Kaksinpelissä hän voitti kaikki kolme alkulohkonsa ottelua erin 2–0. Pudotuspelien ensimmäisellä kierroksella Hyun voitti alankomaalaisen Bettine Vriesekoopin 3–0 ja puolivälierissä romanialaisen Ciosun 3–2. Välierässä vastaan asettunut kiinalainen Deng Yaping oli parempi erin 3–0. Koska tuolloin ei pelattu erillistä pronssiottelua, sai Hyun suorituksestaan suoraan pronssimitalin. Nelinpeliin hän osallistui Hong Cha-okin parina. He voittivat kummatkin alkulohkonsa ottelut. Puolivälierissä he voittivat yhdistyneen joukkueen parin 3–0. Välierissä he kohtasivat kiinalaisparin Deng Yaping-Qiao Hong, joka oli eteläkorealaisia parempi erin 3–1. Näin Hyun saavutti toisen olympiapronssinsa Barcelonasta.
Maailmanmestaruuskilpailuista Hyun saavutti urallaan neljä kultaa, kolme hopeaa ja kaksi pronssia. Ensimmäisen kultansa hän saavutti vuonna 1987 naisten nelinpelistä. 1989 hän voitti sekanelinpelin, 1991 joukkuemaailmanmestaruuden ja 1993 kaksinpelin. Hopeaa hän saavutti joukkuekilpailuista vuosina 1987 ja 1989 ja sekanelinpelistä 1993. Pronssit ovat vuosilta 1989 (kaksinpeli) ja 1993 (joukkue). Hyunilla on uraltaan myös yhteensä kahdeksan mitalia Aasian-mestaruuskilpailuista, joista viisi on Aasian-mestaruuksia sekä kuusi mitalia Aasian kisoista, joista kaksi on kultaisia.